text: Kiddesvej afslutter igen Kongeetapen
  11 marts 2014 kl. 14.56
  Ruten for årets Post Danmark Rundt er netop blevet offentliggjort. Vejle, eller nærmere Kiddesvej, bliver afslutning på årets kongeetape.
  Det er fredag den 8. august Vejles borgere kan se Danmarks største cykelløb bevæge sig op af Kiddesvej. Stigningen er blevet en rigtig klassiker i Post Danmark Rundt, og med en stigning på 19 procent er der lagt op til, at feltet bliver splittet fuldstændig.
  Det er 11. gang i træk Kiddesvej er med i cykelløbet og rytterne skal køre en 5,5 km lang rundstrækning i Vejle tre gange, inden kongeetapen på 175 km er afsluttet.
  Etapen starter i Skanderborg og kommer ind i TV SYDs sendeområde, når feltet rammer Uldum, for sidenhen at køre gennem Grejsdalen, Jennum, Nørre Vilstrup inden målbyen Vejle rammes.
  Etapen er 3. etape af årets Post Danmark Rundt, og det er den eneste etape, der kører gennem TV SYDs sendeområde.
   
  16 hold deltager i årets Post Danmark Rundt. De hold der indtil videre har meldt sig til start, er følgende: Tinkoff-Saxo (Rusland)Lotto Belisol (Belgien)Bardiani CSF (Italien)Topsport Vlaanderen-Baloise (Belgien)Team Netapp-Endura (Tyskland)Team Novo Nordisk (USA)Wanty-Groupe Gobert (Belgien)Team Post Danmark (Danmark) - et hold bestående af de bedste danskeryttere, hvis hold ikke er med i løbet.
  Læs mere om Post Danmark Rundt her.
  